કચ્છ યુનિવર્સિટી ધીરે-ધીરે રાજકારણનો અખાડો બની રહી હોવાની છાપ ઉપસી રહી છે. સેનેટની ચૂંટણી માટેની મતદાર યાદીમાંથી ખોટી રીતે નામો કમી કરાયાનો આક્ષેપ પછી એબીવીપીના કાર્યકર્તાઓએ ચૂંટણી અધિકારી તરીકે ફરજ બજાવતા પ્રોફેસરનું મોં કાળું કરીને તેમને યુનિવર્સિટી કેમ્પસમાં ફેરવ્યા હતા. જવાબદાર વિદ્યાર્થીઓ સામે પોલીસ ફરિયાદ થયા બાદ મતદાર યાદીમાં કોઈ ફેરફાર નહીં કરવાનો અને ચૂંટણી કાર્યક્રમ યથાવત્ રાખવાનો નિર્ણય પણ એક્ઝિક્યુટિવ કાઉન્સિલના સભ્યોએ કર્યો છે.